CELEX: 32014R0354
Language: bg
Date: 2014-04-08 00:00:00
Title: Регламент за изпълнение (ЕС) № 354/2014 на Комисията от 8 април 2014 година за изменение и поправка на Регламент (ЕО) № 889/2008 за определяне на подробни правила за прилагането на Регламент (ЕО) № 834/2007 на Съвета относно биологичното производство и етикетирането на биологични продукти по отношение на биологичното производство, етикетирането и контрола

9.4.2014   
            
            
               BG
            
            
               Официален вестник на Европейския съюз
            
            
               L 106/7
            
         РЕГЛАМЕНТ ЗА ИЗПЪЛНЕНИЕ (ЕС) № 354/2014 НА КОМИСИЯТА
   от 8 април 2014 година
   за изменение и поправка на Регламент (ЕО) № 889/2008 за определяне на подробни правила за прилагането на Регламент (ЕО) № 834/2007 на Съвета относно биологичното производство и етикетирането на биологични продукти по отношение на биологичното производство, етикетирането и контрола
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 834/2007 на Съвета от 28 юни 2007 г. относно биологичното производство и етикетирането на биологични продукти и за отмяна на Регламент (ЕИО) № 2092/91 (1), и по-специално член 12, параграф 3, член 14, параграф 2, член 16, параграф 1 и член 3, буква а) от него,
   като има предвид, че:
   
               (1)
            
            
               В дял III, глава 2 от Регламент (ЕО) № 834/2007 се определят основните изисквания по отношение на земеделското производство. Подробните правила за прилагането на тези основни изисквания са установени с Регламент (ЕО) № 889/2008 на Комисията (2).
            
         
               (2)
            
            
               В член 12 от Регламент (ЕО) № 834/2007 се разрешава използването на селскостопански ресурси, като торове, почвени подобрители и продукти за растителна защита, при определени условия, при условие че са били разрешени за употреба в биологичното производство. Съгласно процедурата, предвидена в член 16, параграф 3 от посочения регламент, някои държави членки предоставиха документация на останалите държави членки и на Комисията с оглед на това определени продукти да бъдат включени в приложения I и II към Регламент (ЕО) № 889/2008. Документацията е разгледана от експертната група за технически консултации в областта на биологичното производство (наричана по-долу „експертната група“).
            
         
               (3)
            
            
               Въз основа на препоръките на експертната група (3), която по отношение на торовете и почвените подобрители стигна до заключението, че вещества като остатъчни вещества, получени при добива на биогаз, хидролизирани протеини с произход от странични животински продукти, леонардит, хитин и сапропел отговарят на целите и принципите на биологичното производство, посочените вещества следва да бъдат включени в приложение I към Регламент (ЕО) № 889/2008 за употреба при определени условия.
            
         
               (4)
            
            
               Въз основа на препоръките на експертната група максималната концентрация, изразена като 0 за хром (VI) по отношение на някои вещества, изброени в приложение I към Регламент (ЕО) № 889/2008, следва да бъде заменена с „да не се установява“.
            
         
               (5)
            
            
               По отношение на продуктите за растителна защита в своите препоръки (4) експертната група стигна до заключението, че веществата овча лой, ламинарин и алуминиев силикат (каолин) отговарят на целите и принципите на биологичното производство. Поради това тези вещества следва да бъдат включени в приложение II към Регламент (ЕО) № 889/2008 за употреба при определени условия.
            
         
               (6)
            
            
               Що се отнася до хоризонталното законодателство относно продукти за растителна защита, в Регламент за изпълнение (ЕС) № 540/2011 на Комисията (5) се установява списък на Съюза на активните вещества, които са били включени в приложение I към Директива 91/414/ЕИО на Съвета (6), и на активните вещества, одобрени в съответствие с Регламент (ЕО) № 1107/2009 на Европейския парламент и на Съвета (7). Целесъобразно е съответните части от приложение II към Регламент (ЕО) № 889/2008 да се адаптират към въпросния списък. По-специално от посоченото приложение следва да бъдат заличени желатин, ротенон, извлечен от Derris spp. и Lonchocarpus spp., и Terphrosia spp., двуамониев фосфат, меден октаноат, калиева стипца (алуминиев сулфат, калинит), минерални масла и калиев перманганат.
            
         
               (7)
            
            
               По отношение на активните вещества лецитин, квасия, извлечена от Quassia amara, и калциев хидроксид, за които до Комисията вече са подадени заявления за одобрение в съответствие с Регламент (ЕО) № 1107/2009, на този етап е целесъобразно да се оставят по изключение в списъка от приложение II към Регламент (ЕО) № 889/2008 до окончателното приключване на оценката им. С оглед на заключенията от оценката Комисията ще предприеме необходимите действия по отношение включването на трите вещества в списъка от приложение II към Регламент (ЕО) № 889/2008.
            
         
               (8)
            
            
               Предвид посоченото хоризонтално законодателство също така е целесъобразно да се адаптират наименованието, описанието, изискванията за състава и условията за употребата на някои вещества и микроорганизми, изброени в приложение II към Регламент (ЕО) № 889/2008, по-специално за растителни масла, микроорганизми, използвани като биоагенти и за борба с вредителите, феромони, мед, етилен, течен парафин и калиев бикарбонат.
            
         
               (9)
            
            
               Член 24, параграф 2 от Регламент (ЕО) № 889/2008 е изменен с Регламент за изпълнение (ЕС) № 505/2012 на Комисията (8), за да се актуализират препратките към приложения V и VI към Регламент (ЕО) № 889/2008, които са заменени с Регламент за изпълнение (ЕС) № 505/2012. В изменения текст на член 24, параграф 2 от Регламент (ЕО) № 889/2008 словосъчетанието „хомеопатични продукти“ бе изпуснато по погрешка. Тъй като тези продукти са били включени в посочената разпоредба преди изменението с Регламент за изпълнение (ЕС) № 505/2012, е необходимо те да бъдат отново включени в нея.
            
         
               (10)
            
            
               В приложение V към Регламент (ЕО) № 889/2008, изменен с Регламент за изпълнение (ЕС) № 505/2012, предишните вписвания за дефлуориран дикалциев фосфат и дефлуориран монокалциев фосфат са били погрешно заменени с общо обозначение, а именно обезфлуорен фосфат. Обезфлуореният фосфат обаче не е равностоен на продуктите дефлуориран дикалциев фосфат и дефлуориран монокалциев фосфат. Поради това тези два продукта следва да бъдат включени отново в приложение V към Регламент (ЕО) № 889/2008, а обезфлуорен фосфат — да бъде заличен.
            
         
               (11)
            
            
               С Регламент за изпълнение (ЕС) № 651/2013 на Комисията (9) се заличава предходното разрешение за клиноптилолит, въведено с Регламент (ЕО) № 1810/2005 на Комисията (10), разширява се полето за приложението му като фуражна добавка за всички животински видове и се променя идентификационният му номер на 1g568. Поради гореизложеното и за да се даде възможност и за по-нататъшното използване на клиноптилолит в биологичното производство, е необходимо приложение VI към Регламент (ЕО) № 889/2008 да бъде адаптирано в съответствие с Регламент за изпълнение (ЕС) № 651/2013.
            
         
               (12)
            
            
               Регламент (ЕО) № 889/2008 следва да бъде съответно изменен и поправен.
            
         
               (13)
            
            
               За целите на постигане на правна сигурност поправките в член 24, параграф 2 и приложение V към Регламент (ЕО) № 889/2008 следва да се прилагат от датата на влизане в сила на Регламент за изпълнение (ЕС) № 505/2012.
            
         
               (14)
            
            
               Мерките, предвидени в настоящия регламент, са в съответствие със становището на регулаторния Комитет по биологично производство,
            
         ПРИЕ НАСТОЯЩИЯ РЕГЛАМЕНТ:
   Член 1
   Изменение на Регламент (ЕО) № 889/2008
   Приложения I, II и VI към Регламент (ЕО) № 889/2008 се изменят в съответствие с точки 1, 2 и 4 от приложението към настоящия регламент.
   Член 2
   Поправка на Регламент (ЕО) № 889/2008
   Регламент (ЕО) № 889/2008 се поправя, както следва:
   
               1)
            
            
               В член 24 параграф 2 се заменя със следното:
               „2.   Използването на фитотерапевтични продукти, хомеопатични продукти, микроелементи и продукти, изброени в раздел 1 от приложение V и в раздел 3 от приложение VI, е за предпочитане пред ветеринарното лечение със синтезирани по химически път алопатични средства или антибиотици, при условие че тяхното лечебно въздействие е ефикасно за вида на животното и състоянието, за което е предназначено лечението.“
            
         
               2)
            
            
               Приложение V се изменя в съответствие с точка 3 от приложението към настоящия регламент.
            
         Член 3
   Влизане в сила и прилагане
   Настоящият регламент влиза в сила на седмия ден след публикуването му в Официален вестник на Европейския съюз.
   
   Член 2 обаче се прилага от 16 юни 2012 г.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 8 април 2014 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 189, 20.7.2007 г., стр. 1.
   
      (2)  Регламент (ЕО) № 889/2008 на Комисията от 5 септември 2008 г. за определяне на подробни правила за прилагането на Регламент (ЕО) № 834/2007 на Съвета относно биологичното производство и етикетирането на биологични продукти по отношение на биологичното производство, етикетирането и контрола (ОВ L 250, 18.9.2008 г., стр. 1).
   
      (3)  Окончателен доклад:
   http://ec.europa.eu/agriculture/organic/files/eu-policy/expert-recommendations/expert_group/final_report_on_fertilizers_to_be_published_en.pdf
   
      (4)  Окончателен доклад:
   http://ec.europa.eu/agriculture/organic/files/eu-policy/expert-recommendations/expert_group/final_report_on_plant_protection_products.pdf
   
      (5)  Регламент за изпълнение (ЕС) № 540/2011 на Комисията от 25 май 2011 г. за прилагане на Регламент (ЕО) № 1107/2009 на Европейския парламент и на Съвета по отношение на списъка на одобрените активни вещества (ОВ L 153, 11.6.2011 г., стр. 1).
   
      (6)  Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (ОВ L 230, 19.8.1991 г., стр. 1).
   
      (7)  Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита (ОВ L 309, 24.11.2009 г., стр. 1).
   
      (8)  Регламент за изпълнение (ЕС) № 505/2012 на Комисията от 14 юни 2012 г. за изменение и поправка на Регламент (ЕО) № 889/2008 за определяне на подробни правила за прилагането на Регламент (ЕО) № 834/2007 на Съвета относно биологичното производство и етикетирането на биологични продукти по отношение на биологичното производство, етикетирането и контрола (ОВ L 154, 15.6.2012 г., стр. 12).
   
      (9)  Регламент за изпълнение (ЕС) № 651/2013 на Комисията от 9 юли 2013 г. за разрешаване на клиноптилолит с утаечен произход като фуражна добавка за всички животински видове и за изменение на Регламент (ЕО) № 1810/2005 (ОВ L 189, 10.7.2013 г., стр. 1).
   
      (10)  Регламент (ЕО) № 1810/2005 на Комисията от 4 ноември 2005 г. относно ново разрешение за добавка в храните за животни за срок от 10 години, относно безсрочно разрешение за някои добавки в храните за животни и относно временно разрешение за нови употреби на някои вече разрешени добавки в храните за животни (ОВ L 291, 5.11.2005 г., стр. 5).
   
      ПРИЛОЖЕНИЕ
      Приложения I, II, V и VI към Регламент (ЕО) № 889/2008 се изменят, както следва:
      
                  1)
               
               
                  Приложение I се изменя, както следва:
                  
                              а)
                           
                           
                              Редът, отнасящ се до „Компостирани или ферментирали битови отпадъци“ се заменя със следното:
                              
                                          „Б
                                       
                                       
                                          Компостирана или ферментирала смес от битови отпадъци
                                       
                                       
                                          Продукт, получен от сортирани при източника битови отпадъци, подложени на компостиране или анаеробна ферментация за производство на биогаз.
                                          Само растителни и животински битови отпадъци.
                                          Само когато са произведени в затворена и наблюдавана система за събиране, призната от държавата членка.
                                          Максимална концентрация в mg/kg сухо вещество:
                                          кадмий: 0,7; мед: 70; никел: 25; олово: 45; цинк: 200; живак: 0,4; хром (общо): 70; хром (VI): да не се установява“
                                       
                                    
                        
                              б)
                           
                           
                              След реда, отнасящ се до „Компостирана или ферментирала смес от растителни елементи“, се добавя следният ред:
                              
                                          „Б
                                       
                                       
                                          Остатъчни вещества, получени при добива на биогаз, съдържащи странични животински продукти, разградени съвместно с материали от растителен или животински произход, изброени в настоящото приложение
                                       
                                       
                                          Относно странични животински продукти (включително странични продукти от диви животни) от категория 3 и съдържимо от хранопровод от категория 2 (категории 2 и 3, определени в Регламент (ЕО) № 1069/2009 на Европейския парламент и на Съвета) (1) се забранява произходът им да е от интензивни животновъдни стопанства.
                                          Процесите трябва да бъдат в съответствие с Регламент (ЕС) № 142/2011 на Комисията (2).
                                          Да не се прилагат върху ядивните части на културата.
                                       
                                    
                        
                              в)
                           
                           
                              Редът, отнасящ се до „Продукти или субпродукти от животински произход, като“ се заменя със следното:
                              
                                          „Б
                                       
                                       
                                          Продукти или субпродукти от животински произход като:
                                          
                                                       
                                                   
                                                   
                                                      кръвно брашно
                                                   
                                                
                                                       
                                                   
                                                   
                                                      брашно от копита
                                                   
                                                
                                                       
                                                   
                                                   
                                                      брашно от рога
                                                   
                                                
                                                       
                                                   
                                                   
                                                      дежелатинирано костно брашно
                                                   
                                                
                                                       
                                                   
                                                   
                                                      рибно брашно
                                                   
                                                
                                                       
                                                   
                                                   
                                                      месокостно брашно
                                                   
                                                
                                                       
                                                   
                                                   
                                                      брашно от пера, косми и парченца кожа
                                                   
                                                
                                                       
                                                   
                                                   
                                                      вълна
                                                   
                                                
                                                       
                                                   
                                                   
                                                      кожа (1)
                                                   
                                                
                                                       
                                                   
                                                   
                                                      козина
                                                   
                                                
                                                       
                                                   
                                                   
                                                      млечни продукти
                                                   
                                                
                                                       
                                                   
                                                   
                                                      хидролизирани протеини (2)
                                                   
                                                
                                       
                                          
                                                      (1)
                                                   
                                                   
                                                      Максимална концентрация на хром (VI) в mg/kg сухо вещество: да не се установява
                                                   
                                                
                                                      (2)
                                                   
                                                   
                                                      Да не се прилагат върху ядивните части на културата“
                                                   
                                                
                                    
                        
                              г)
                           
                           
                              Добавят се следните редове:
                              
                                          „Б
                                       
                                       
                                          Леонардит (сурова биологична утайка, богата на хуминови киселини)
                                       
                                       
                                          Само ако е получен като страничен продукт при миннодобивни дейности
                                       
                                    
                                          Б
                                       
                                       
                                          Хитин (полизахарид, получен от черупките на ракообразни)
                                       
                                       
                                          Само ако е получен от устойчива риболовна дейност, както е определено в член 3, буква д) от Регламент (ЕО) № 2371/2002 на Съвета (3), или от биологични аквакултури
                                       
                                    
                                          Б
                                       
                                       
                                          Биологична богата на вещества утайка от сладководни организми, формирала се при липсата на кислород (напр. сапропел)
                                       
                                       
                                          Само биологични утайки, които са странични продукти от процеси на управление на сладководни басейни или извлечени от някогашни сладководни области.
                                          Когато е приложимо, екстракцията се извършва по начин, който оказва минимално въздействие върху водната система.
                                          Само утайки, получени от източници, незасегнати от замърсявания с пестициди, устойчиви органични замърсители и нефтоподобни вещества.
                                          Максимална концентрация в mg/kg сухо вещество:
                                          кадмий: 0,7; мед: 70; никел: 25; олово: 45; цинк: 200; живак: 0,4; хром (общо): 70; хром (VI): да не се установява.
                                       
                                    
                        
            
                  2)
               
               
                  Приложение II се изменя, както следва:
                  
                              а)
                           
                           
                              Раздели 1 и 2 се заменят със следното:
                              „1.   Вещества от животински или растителен произход
                              
                              
                                          Разрешение
                                       
                                       
                                          Наименование
                                       
                                       
                                          Описание, изисквания към състав, условия за употреба
                                       
                                    
                                          А
                                       
                                       
                                          Азадирахтин, извлечен от Azadirachta indica (дърво ним)
                                       
                                       
                                          Инсектицид
                                       
                                    
                                          А
                                       
                                       
                                          Пчелен восък
                                       
                                       
                                          Агент, подпомагащ окастрянето
                                       
                                    
                                          Б
                                       
                                       
                                          Хидролизирани протеини с изключение на желатин
                                       
                                       
                                          Примамка, единствено при разрешени приложения в съчетание с други подходящи продукти от този списък
                                       
                                    
                                          А
                                       
                                       
                                          Лецитин
                                       
                                       
                                          Фунгицид
                                       
                                    
                                          Б
                                       
                                       
                                          Растителни масла
                                       
                                       
                                          Инсектицид, акарицид, фунгицид, бактерицид и инхибитор на кълняемостта
                                          Продукти, определени в приложението към Регламент за изпълнение (ЕС) № 540/2011 на Комисията (4)
                                          
                                       
                                    
                                          А
                                       
                                       
                                          Пиретрини, извлечени от Chrysanthemum cinerariaefolium
                                          
                                       
                                       
                                          Инсектицид
                                       
                                    
                                          А
                                       
                                       
                                          Квасия, извлечена от Quassia amara
                                          
                                       
                                       
                                          Инсектицид, репелент
                                       
                                    2.   Микроорганизми, използвани като биоагенти и за борба с вредителите
                              
                              
                                          Разрешение
                                       
                                       
                                          Наименование
                                       
                                       
                                          Описание, изисквания към състав, условия за употреба
                                       
                                    
                                          А
                                       
                                       
                                          Микроорганизми
                                       
                                       
                                          Продукти, определени в приложението към Регламент за изпълнение (ЕС) № 540/2011 и които не са с произход от ГМО“
                                       
                                    
                        
                              б)
                           
                           
                              Раздел 4 се заменя със следното:
                              „4.   Вещества, които трябва да се използват само за капани и/или дозатори
                              
                              
                                          Разрешение
                                       
                                       
                                          Наименование
                                       
                                       
                                          Описание, изисквания към състав, условия за употреба
                                       
                                    
                                          А
                                       
                                       
                                          Феромони
                                       
                                       
                                          Примамка, нарушител на сексуалното поведение; единствено при капани и дозатори
                                          Продукти, определени в приложението към Регламент за изпълнение (ЕС) № 540/2011 (с номера 255, 258 и 259)
                                       
                                    
                                          А
                                       
                                       
                                          Пиретроиди (само делтаметрин или ламбда-цихалотрин)
                                       
                                       
                                          Инсектицид; единствено при капани със специфични примамки; единствено срещу Bactrocera oleae и Ceratitis capitataWied“
                                       
                                    
                        
                              в)
                           
                           
                              Раздели 6 и 7 се заменят със следното:
                              „6.   Други вещества, традиционно използвани в биологичното земеделие
                              
                              
                                          Разрешение
                                       
                                       
                                          Наименование
                                       
                                       
                                          Описание, изисквания към състав, условия за употреба
                                       
                                    
                                          Б
                                       
                                       
                                          Медни съединения под формата на: меден хидроксид, меден оксихлорид, меден оксид, бордолезов разтвор, триосновен меден сулфат
                                       
                                       
                                          Единствено употребата като бактерицид и фунгицид до 6 kg мед/хектар/година.
                                          При трайни насаждения държавите членки могат, чрез дерогация от първа алинея, да предвидят лимитът от 6 kg мед да бъде надвишен през дадена година, но при спазване на изискването средното фактически използвано количество за петгодишен период, състоящ се от настоящата година и от предходните четири години, да не надвишава 6 kg.
                                          Предприемат се мерки за намаляване на риска, за да се опазят водните и нецелевите организми, като например осигуряването на буферни зони.
                                          Продукти, определени в приложението към Регламент за изпълнение (ЕС) № 540/2011 (с номер 277)
                                       
                                    
                                          А
                                       
                                       
                                          Етилен
                                       
                                       
                                          Стимулиране на узряването при банан, киви и райска ябълка; стимулиране на узряването при цитрусови плодове, но само като част от стратегия за предпазване от щети, причинени от плодовата мушица при цитрусовите плодове; предизвикване на цъфтеж при ананас; потискане на прорастването при картофи и лук.
                                          Може да бъде разрешена единствено употребата на закрито като растежен регулатор при растенията. Разрешения се предоставят само на професионални потребители
                                       
                                    
                                          А
                                       
                                       
                                          Калиева сол на мастни киселини (мек сапун)
                                       
                                       
                                          Инсектицид
                                       
                                    
                                          А
                                       
                                       
                                          Калциев полисулфид
                                       
                                       
                                          Фунгицид
                                       
                                    
                                          А
                                       
                                       
                                          Течен парафин
                                       
                                       
                                          Инсектицид, акарицид
                                          Продукти, определени в приложението към Регламент за изпълнение (ЕС) № 540/2011 (с номера 294 и 295)
                                       
                                    
                                          А
                                       
                                       
                                          Кварцов пясък
                                       
                                       
                                          Репелент
                                       
                                    
                                          А
                                       
                                       
                                          Сяра
                                       
                                       
                                          Фунгицид, акарицид
                                       
                                    
                                          Б
                                       
                                       
                                          Обонятелни репеленти от животински или растителен произход/овча лой
                                       
                                       
                                          Репелент
                                          Само върху неядивните части на културите и когато културата не се поема от овце или кози.
                                          Продукти, определени в приложението към Регламент за изпълнение (ЕС) № 540/2011 (с номер 249)
                                       
                                    7.   Други вещества
                              
                              
                                          Разрешение
                                       
                                       
                                          Наименование
                                       
                                       
                                          Описание, изисквания към състав, условия за употреба
                                       
                                    
                                          Б
                                       
                                       
                                          Алуминиев силикат (каолин)
                                       
                                       
                                          Репелент
                                       
                                    
                                          А
                                       
                                       
                                          Калциев хидроксид
                                       
                                       
                                          Фунгицид, само при овощни култури, включително в маточници, за контрол на Nectria galligena
                                          
                                       
                                    
                                          Б
                                       
                                       
                                          Ламинарин
                                       
                                       
                                          Елиситор на механизмите за самозащита на културата
                                          Пепелта от морски водорасли се произвежда биологично в съответствие с член 6г или се добива по устойчив начин в съответствие с член 6в
                                       
                                    
                                          Б
                                       
                                       
                                          Калиев хидроген карбонат (известен също като калиев бикарбонат)
                                       
                                       
                                          Фунгицид и инсектицид“
                                       
                                    
                        
            
                  3)
               
               
                  В приложение V раздел 1 се заменя със следното:
                  „1.   ФУРАЖНИ СУРОВИНИ ОТ МИНЕРАЛЕН ПРОИЗХОД:
                  
                              А
                           
                           
                              Варовити морски раковини
                           
                           
                               
                           
                        
                              А
                           
                           
                              Мерл
                           
                           
                               
                           
                        
                              А
                           
                           
                              Литотамнион
                           
                           
                               
                           
                        
                              А
                           
                           
                              Калциев глюконат
                           
                           
                               
                           
                        
                              А
                           
                           
                              Калциев карбонат
                           
                           
                               
                           
                        
                              А
                           
                           
                              Дефлуориран монокалциев фосфат
                           
                           
                               
                           
                        
                              А
                           
                           
                              Дефлуориран дикалциев фосфат
                           
                           
                               
                           
                        
                              А
                           
                           
                              Магнезиев оксид (безводен магнезий)
                           
                           
                               
                           
                        
                              А
                           
                           
                              Магнезиев сулфат
                           
                           
                               
                           
                        
                              А
                           
                           
                              Магнезиев хлорид
                           
                           
                               
                           
                        
                              А
                           
                           
                              Магнезиев карбонат
                           
                           
                               
                           
                        
                              А
                           
                           
                              Калциево-магнезиев фосфат
                           
                           
                               
                           
                        
                              А
                           
                           
                              Магнезиев фосфат
                           
                           
                               
                           
                        
                              А
                           
                           
                              Мононатриев фосфат
                           
                           
                               
                           
                        
                              А
                           
                           
                              Калциево-натриев фосфат
                           
                           
                               
                           
                        
                              А
                           
                           
                              Натриев хлорид
                           
                           
                               
                           
                        
                              А
                           
                           
                              Натриев бикарбонат
                           
                           
                               
                           
                        
                              А
                           
                           
                              Натриев карбонат
                           
                           
                               
                           
                        
                              А
                           
                           
                              Натриев сулфат
                           
                           
                               
                           
                        
                              А
                           
                           
                              Калиев хлорид“
                           
                           
                               
                           
                        
            
                  4)
               
               
                  В приложение VI, раздел 1, буква г) „свързващи вещества, антислепващи агенти и коагуланти“ вписването за клиноптилолит се заменя със следното:
                  
                              Разрешение
                           
                           
                              Идентификационен номер
                           
                           
                              Вещество
                           
                           
                              Описание, условия за употреба
                           
                        
                              „Б
                           
                           
                              1
                           
                           
                              1g568
                           
                           
                              Клиноптилолит от утаечен произход [всички видове]“
                           
                           
                               
                           
                        
            
         (1)  Регламент (ЕО) № 1069/2009 на Европейския парламент и на Съвета от 21 октомври 2009 г. за установяване на здравни правила относно странични животински продукти и производни продукти, непредназначени за консумация от човека, и за отмяна на Регламент (ЕО) № 1774/2002 (Регламент за страничните животински продукти) (ОВ L 300, 14.11.2009 г., стр. 1).
      
         (2)  Регламент (ЕС) № 142/2011 на Комисията от 25 февруари 2011 г. за прилагане на Регламент (ЕО) № 1069/2009 на Европейския парламент и на Съвета за установяване на здравни правила относно странични животински продукти и производни продукти, непредназначени за консумация от човека, и за прилагане на Директива 97/78/ЕО на Съвета по отношение на някои проби и артикули, освободени от ветеринарни проверки на границата съгласно посочената директива (ОВ L 54, 26.2.2011 г., стp. 1).“
      
         (3)  Регламент (ЕО) № 2371/2002 на Съвета от 20 декември 2002 г. относно опазването и устойчивата експлоатация на рибните ресурси в рамките на общата политика в областта на рибарството (ОВ L 358, 31.12.2012 г., стр. 59).“
      
         (4)  Регламент за изпълнение (ЕС) № 540/2011 на Комисията от 25 май 2011 г. за прилагане на Регламент (ЕО) № 1107/2009 на Европейския парламент и на Съвета по отношение на списъка на одобрените активни вещества (ОВ L 153, 11.6.2011 г., стр. 1).